《庐山香林访赵德麟》
宋代·吴可

舣舟星渚得幽寻，问讯先生隐翠岑。
欲礼光明依净社，便随气类老香林。
貂金且换陶潜醉，囊锦聊追白傅吟。
坡客飘零有公在，与谁挥泪说知音。

作者简介：建康人，字思道。原名默。徽宗大观三年进士。尝以诗谒苏轼、刘安世，得二人称勉。为蔡绦所用，又出入梁师成之门。累官至团练使。宣和末避战乱辞官，责授武节大夫致仕。有诗名，兼长于词。主张学诗当以杜甫为体，以苏轼、黄庭坚为用。有《藏海居士集》、《藏海诗话》。